सो इसी फंडे को लेकर टीवी न्यूजरूम के ज्यादातर प्रोड्यूसर दौड़ते-भागते रहते हैं. कंटेंट पर बहुत कम बात होती है. बस टीवी न्यूज रूम की भाषा में कह देते हैं- खेल जाओ या तान दो- मतलब कि ये खबर एक आइटम नंबर है, सो इसे जितना भुनाना है, भुना लो. मैंने महसूस किया है कि टीवी न्यूज रूम में इस बात पर बहुत कम जोर दिया जाता है कि खबर के मार्फत जनता को जागरूक करना है, उसे इन्फार्म करना है. बस कहते हैं- ‘शो’ बना दो और जब ‘शो’ बनेगा तो वह सनीमा की तरह ही बनेगा ना !! वैसे कुछ-कुछ गंभीर किस्म के प्रोड्यूसर भी हैं लेकिन उनका आइडिया या तो न्यूज मीटिंग में ड्रॉप कर दिया जाता है या फिर उन्हें क्लर्की वाला कोई काम देकर साइडलाइन कर दिया जाता है.